(Aangestuur vanaf Carlo Rezzonico)
Pous Clemens XIII is gebore as Carlo Castelbarco Pindemonte della Torre di Rezzonico (ook Carlo Rezzonico) op 7 Maart 1693 in Venesië, Republiek Venesië. Hy is die seun van Giovanni Battista Rezzonico, senator van die Republiek van Venesië en sy vrou Vittoria Barbarigo. Hy studeer kanonieke reg by die Jesuïte van Bologna. In 1716 begin hy sy loopbaan die Roomse kurie as referendaris by die Tribunaal van die Apostolies Signatura. Op 12 Mei 1718 word hy goewerneur van Rieti en op 12 Julie 1721 goewerneur van Fano. In 1725 word hy ouditeur by die Roomse Rota vir die republiek van Venesië. Op 23 Desember 1731 word Carlo tot priester gewy. Op 20 Desember 1737 word hy kardinaal en op 27 Januarie 1738 kardinaal-diaken van San Nicola in Carcere en op 11 Maart 1743 biskop van Padua. Op 15 Mei 1747 word Carlo kardinaal-priester van S. Maria in Ara Coeli en op 17 Februarie 1755 van S. Marco. Op 6 Julie 1758 volg hy Pous Benedictus XIV op en word gekroon op 16 Julie 1758 deur kardinaal Alessandro Albani. Hy regeer tot sy dood op 2 Februarie 1769 en word opgevolg deur Pous Clemens XIV. Die naam ‘Clemens’ beteken 'die sagmoedige'.
13 September 1758 – A Quo Die – Oor Christelike eenheid.
17 September 1759 – Cum Primum – Oor die nakom van die Kanoniese Sanksies.
20 Desember 1759 – Appentente Sacro – Oor die geestelike voordele van vas.
14 Junie 1761 – In Dominico Agro – Oor godsdiensonderrig.
25 November 1766 – Christianae Reipublicae – Oor die gevaar van anti-christelike geskrifte.
6 Januarie 1768 – Summa Quae – Oor die Poolse Kerk.
Wikimedia Commons bevat media in verband met Clemens XIII.
Benedictus XIV Pous (Pontifex Maximus)
1758 – 1769 Opgevolg deur
Basis URL: fr:Clément XIII
Ontsluit van "https://af.wikipedia.org/w/index.php?title=Pous_Clemens_XIII&oldid=1791401"
Last edited on 8 September 2018, at 11:26